Mackinac - grad bez motoriziranih vozila (13/5/03) - 2003-05-12
Jedino motorizirano vozilo - invalidska stolica na električni pogon!
Zamislite grad bez ijednog motoriziranog vozila na cesti! I to u današnje vrijeme, ovdje u najmotoriziranijoj državi na svijetu. Pomalo teško za povjerovati, s obzirom da se ovdje čak i kupovina osnovnih živežnih namirnica obavlja autom. Naime, na otoku Mackinacu u Michiganu još je uvijek na snazi zabrana uporabe motoriziranih vozila. Zabrana je uvedena još 1898. godine, no – kako se čini – građani ju ne kane mijenjati. Cjelokupni se transport odvija u kočijama koje vuku konji, kojih dnevno ordinira oko 400. Kočije su, naravno, raskošno opremljene, a takva idilična slika privlači velik broj turista na otok. Takva kombinacija predstavlja i odličan način zarade, tako da nije ni čudo da stanovnici ne žele ništa mijenjati. Što se tiče čišćenja gradskih ulica - i ono odvija na "konjski pogon". Konji vuku opremu koju inače sadržavaju moderni kamioni za čišćenje ulica na motorni pogon – rezervoare s vodom, šmrkove, metle i slično. Rezultat svega jest da su ulice čiste, zrak takodjer, a prometne gužve niti problema s parkiranjem nema. Štoviše, gradjani su toliko zadovoljni takvim idiličnim načinom života da su nedavno zabranili i uporabu bicikala na električni pogon. Zasad je, kako izgleda, motorizirano kretanje omogućeno jedno hendikepiranim gradjanima, koji mogu voziti električna invalidska kolica.